Saue seeniorteatri etendus "Kõduküla poissmees"
2025-11-24 18:00 - 19:30 (Europe/Helsinki) | Laagri kultuurikeskus, Veskitammi 8, Harju maakond, Laagri
Tule ja saa osa rõõmsast ja südamlikust etendusest, mis viib sind tagasi külaelu värvikatesse ja humoorikatesse seikadesse! Laval on Saue Seeniorteater koos eakate lauluansambliga “Rukilill”, kes toovad vaatajateni sooja ja muheda loo “Kõduküla poissmehest” – elust enesest, lusti ja südamesoojusega vürtsitatuna.
Autor EVE VEHMANLavastaja REDNAR ANNUSAnsamblijuht TÕNU KANGRON
Sündmus on tasuta ja toimub Laagri kultuurikeskuse suures saalis.
Ootame kõiki, kes hindavad head huumorit, muhedaid tegelasi ja elurõõmsat rahvateatrit! Naer, laul ja hea tuju on garanteeritud!

Etendus "Pangalaen"
2025-11-22 19:00 - 20:30 | Riisipere kultuurimaja, Nissi tee 53c, Riisipere, Saue vald, Eesti
J. Galceran “Pangalaen”, etendus ühes vaatuses.
Igaühel on raha vaja, aga…
Tegelasi on vaid kaks, pangast 3000-eurost laenu küsima tulnud mees ja pangakontori juhataja. Mängu ilu ja põnevus sünnib sellest, kuidas hakkab muutuma väljapressija ja järeleandja, olukorra peremehe ja tupikus olija positsioon. Duelli ei peeta mõistagi mitte jõuga – ei, kõik jääb lauataguse vestluse vormi. Kuid ometi saatused pöörduvad! Manipuleerija parim abimees on teadagi teise inimese hirm. Toida hirmu vajalike sõnadega, anna talle piisavalt materjali ja ta ehitab inimesele silme ette kõikvõimalikud ja -võimatud kohutavad pildid ja aitab neid kujutlusi ka tõe pähe võtta.(tsiteeritud Draamateatri kodulehelt)
Laval Margus Kobing ja Söören Vanker
Etenduse kestvus on ca 1h 20 minPilet ainult kohapeal: 10€
Etendust toetab Eesti Kultuurkapital

KINO: "Ühemõõtmeline mees"
2025-11-21 19:00 - 20:30 | Riisipere kultuurimaja, Nissi tee 53c, Riisipere, Saue vald, Eesti
Andres Puustusmaa värskeim film „Ühemõõtmeline mees“ on kaasahaarav ja mõjuv spioonipõnevik, milles teevad kaasa meie tipp-näitlejad.
Loo peategelane Raul (Juhan Ulfsak) elab halli elu, proovides jääda kõikjal nähtamatuks. Tema isa (Mait Malmsten) on endine KGB ohvitser, kes on hävitanud patoloogilise armukadedusega oma naise (Jaanika Arum) elu ja kujundanud pojast riigireeturi. Aastaid on Rauli vaevanud teadmatus emast ja aastaid on ta kuuleka „kullerina“ jätnud peidikutesse riiklike saladustega informatsiooni.
Viimaselt ülesandelt koju minnes, satub Raul tänaval peale jõhkrale peksmisele. Ohver on hiinlanna (Yang Ge), kelle mees on hoole alla võtab ja algab nende kahe ühise keele otsimine ja teekond Hiina.
Filmi tegevus toimub paralleelselt 80ndatel ja tänapäeval. Lapseea Rauli rollis teeb suurepärase soorituse Leonard Puustusmaa, noormehe eas Rauli kehastab Franz Malmsten.
Kategooria: Mängufilm | Žanr: Draama, põnevik
Režissöör: Andres PuustusmaaTootja: Levitab Bestfilm
Piletid: 6€ tavapilet, 5€ sooduspilet (õpilane, pensionär)

Improkomöödia koos Reigo Tammega
2025-11-20 19:00 - 21:00 | Saue Kontserdisaal, Nurmesalu 9, Harju maakond, 76505 Saue, Estonia
20. novembril tulevad sauevallakaid naerutama näitlejad Reigo Tamm, Maarius Pärn, Erki Aule ja muusik Tarvo Krall. Kahes vaatuses rulluvad lahti erinevad koomilised sketšid, mis toovad rõõmu pimedasse sügisõhtusse.
Improteater IMPEERIUM mängib etendusi koos armastatud Eesti näitlejatega.
Seekord astub ootamatutesse olukordadesse REIGO TAMM – näha saab kohapeal sündivaid sketše, humoorikaid tegelasi, kaasahaaravaid stseene, ja muidugi muusikat. Reigo Tamm on suurepärane tenor, ooperilaulja. Ta on õppinud nii lavakunstikoolis kui ka muusika- ja teatriakadeemias. Alles hiljaaegu nägime tema muundumisi saates “Su nägu kõlab tuttavalt”, nüüd avastame teda tuttavaks saamas improteatriga ja vaatame, kuidas toimub Reigo ümberkehastumine kellekski teiseks vaid ühe silmapilguga!
Improteater on unikaalne teatrivorm, kus kõik sünnib publiku silme all siin ja praegu – teksti ei ole pähe õpitud ja mängitavat lugu välja mõeldud. Nii on iga etendus ainulaadne, kordumatu ning täis ootamatusi – ja muidugi meelierutavalt vaimukas!
Publiku märksõnadest inspireeritult hakkavad sündima põnevad improviseeritud stseenid, lõbusad sketšid, kaasahaaravad laulud ja vaimukad karakterid. Olenevalt etendusformaadist on kokkulepitud vaid kindlad mängureeglid, kuid tegelased ja lood sünnivad laval – piiriks on vaid kujutluse võim!
PS! Publiku osalus on rangelt vabatahtlik ja oled väga oodatud ka ilma kaasarääkimata etendust nautima!
IMPEERIUMi liikmed on kutselised näitlejad, kes on improvisatsiooniteatriga tegelenud juba üle 15 aasta. Koos näitlejatega improviseerivad laval ja lava taga ka muusikud ja valguskunstnikud. IMPEERIUM – Sinu kõige personaalsem meelelahutus!
Üritus toimub Saue Kontserdisaalis ning kestab koos vaheajaga 1h 45 minutit. Piletid on müügil Fientas ja tund enne üritust kohapeal.

Hasartne ja strateegiline VILLAK
2025-11-14 19:00 - 21:00 | Riisipere kultuurimaja, Nissi tee 53c, Riisipere, Saue vald, Eesti
14. novembril kell 19 toimub VILLAKU teine voor! Mängud toimuvad iga kuu teisel reedel. Mälumängule ootame kuni kuueliikmelisi võistkondi! Vastamine toimub nutiseadmega. Võistkonna osalustasu on 15 eurot. Kohapeal pakume ka kergeid suupisteid ja kohvi. Võta sõbrad kaasa ja veeda kvaliteetaega meiega!
Mälumängu viib läbi Julius Liiv : “Kogemused mälumängudega on kestnud üle kümne aasta, koostanud küsimusi nii noortele kui vanadele, Eestis ja välismaal, televiisorisse kui sünnipäevale. Olen igapäevaselt õpetaja ning kursis uudistega, mistõttu püüan olla võimalikult aktuaalne. Minu eesmärk on, et igaüks tunneks end mälumängul mugavalt, sõltumata oma teadmistest ning kõigi meel saaks lahutatud. Seepärast on minu küsimused võimalikult mitmekülgsed ja haakuvad erinevate eluvaldkondadega ning püüan tuua mängudesse formaate, mis rõhuvad pigem strateegiale kui faktiteadmistel. Mõnikord hoopis loov mõtlemine ja hea tiimitöö viivad sihile. Loodan kohtuda sinuga minu korraldatud mälumängul!”
Registreerimine mälumängule: LINK

Muusikaõhtu vallamajas: Sten Lassmann
2025-11-13 19:00 - 20:00 | Saue vallamaja, Kütise 8, Saue, Saue vald, Eesti
13. novembril toimub taas muusikaõhtu vallamajas, mis sel korral on pühendatud klassikalisele muusikale. Sten Lassmann esitab klaveril klassikalise muusika tippe nagu Bach, Beethoven, Liszt ja Eller.
Piletid müügil Fientas ja tund enne üritust kohapeal.

Väärikate ülikooli novembrikuu loeng
2025-11-11 11:00 - 13:00 | Riisipere kultuurimaja, Nissi tee 53c, Riisipere, Saue vald, Eesti
Väärikate ülikooli novembrikuu loeng toimub 11. novembril kell 11.00 Riisipere kultuurimajas. Loengut tulema pidama Eesti kirjandusteadlane ja semiootik Mihhail Lotman teemal “Sõda ja rahu”.

KINO: "Minu pere ja muud klounid"
2025-11-10 18:00 - 19:30 | Laagri kultuurikeskus, Veskitammi 8, Harju maakond, Laagri
Abielupaar Haide ja Toomas on näitlejad. Neil on palju fänne ja oma teatrimaja. 20 aastaga on nad jõudnud omaloodud tegelaskujudega – klounipaar Piip ja Tuut – Eesti perede südameisse. Aga ka klounidel on lapsed.
Vanem tütar Emma astub oma vanemate jälgedes ning tegeleb pühendunult teatriga. Kodus on ta pidanud tihti kandma emarolli, hoolitsedes noorema venna ja õe eest. Siim armastab üle kõige filme ja legosid, kuid autism ei lase tal iseseisvat teismeliseelu elada. Temaga hakkama saamine nõuab kogu perelt tõelist žongleerimisoskust. Anni sooviks väga, et nende vanematel oleks normaalne töö ja ta saaks endale päris oma lemmiklooma lubada.
Oma ameti tõttu on vanemad sageli kodust ära ning lapsed peavad pere pisikeses kahetoalises korteris ise hakkama saama. Iga kord, kui tuleb taas minna tegema tööd, mida Haide ja Toomas armastavad – tõmmata selga kostüüm, maalida nägu pähe ning astuda lavale, et rõõmustada publikut – kasvab ühtlasi ka süütunne kaotatud aja pärast ning hirm läbipõlemise ees.
Kuidas kindlustada oma lastele tulevik, ülal pidada oma teatrimaja ja teha seda kõike koos? See on lugu särast silmades ja pisaratest põskedel, mis puudutab igat perekonda.
Pileteid saab osta kultuurikeskusest kohapealt ja internetist aadressil: https://fienta.com/et/piipjatuut-ohtu

KINO: "Minu pere ja muud klounid"
2025-11-10 12:30 - 14:00 | Laagri kultuurikeskus, Veskitammi 8, Harju maakond, Laagri
Abielupaar Haide ja Toomas on näitlejad. Neil on palju fänne ja oma teatrimaja. 20 aastaga on nad jõudnud omaloodud tegelaskujudega – klounipaar Piip ja Tuut – Eesti perede südameisse. Aga ka klounidel on lapsed.
Vanem tütar Emma astub oma vanemate jälgedes ning tegeleb pühendunult teatriga. Kodus on ta pidanud tihti kandma emarolli, hoolitsedes noorema venna ja õe eest. Siim armastab üle kõige filme ja legosid, kuid autism ei lase tal iseseisvat teismeliseelu elada. Temaga hakkama saamine nõuab kogu perelt tõelist žongleerimisoskust. Anni sooviks väga, et nende vanematel oleks normaalne töö ja ta saaks endale päris oma lemmiklooma lubada.
Oma ameti tõttu on vanemad sageli kodust ära ning lapsed peavad pere pisikeses kahetoalises korteris ise hakkama saama. Iga kord, kui tuleb taas minna tegema tööd, mida Haide ja Toomas armastavad – tõmmata selga kostüüm, maalida nägu pähe ning astuda lavale, et rõõmustada publikut – kasvab ühtlasi ka süütunne kaotatud aja pärast ning hirm läbipõlemise ees.
Kuidas kindlustada oma lastele tulevik, ülal pidada oma teatrimaja ja teha seda kõike koos? See on lugu särast silmades ja pisaratest põskedel, mis puudutab igat perekonda.
Pileteid saab osta kultuurikeskusest kohapealt ja internetist aadressil: https://fienta.com/et/piipjatuut

Tasuta stand-up õhtu Laagris
2025-11-07 20:00 - 22:00 | Laagri kultuurikeskus, Veskitammi 8, Harju maakond, Laagri
Tule tasuta stand-up komöödiat nautima!Laagri Kultuurikeskuses toimub 7.november Euroopa Liidu poolt kaasrahastatud projekti “Ligipääsetav stand-up” raames tasuta stand-up õhtu, mille eesmärk on viia kaasaegne huumor ka nendeni, kes tavaliselt suurtesse keskustesse kultuuri nautima ei satu. Laagri ja teie uhke kultuurikeskus sobivad selleks ideaalselt – oodata on ainulaadset ja meeldejäävat õhtut!
Õhtu ajakavaUksed avatakse kell 19.00.Kultuurikeskuses on meie ürituse ajal avatud ka puhvet kust saab osta nii jooke kui ka väiksemaid suupisteid (niiet poe külastamine pole sel korral vajalik ).
Šõu algab kell 20.00 ning koosneb kahest osast.Sõu lõppeb orienteeruvalt kell 22.00
Projektist “Ligipääsetav stand-up”See projekt (kestus 01.08.25 – 30.04.26) soovib tuua stand-up komöödia Eesti väiksematesse paikadesse, et edendada kohalike rahva- ja seltsimajade aktiivsemat kasutamist ning tuua kultuurielu lähemale kogukondadele. Kõik selle projekti raames toimuvad üritused (planeeritud vähemalt 10) on tasuta, kuid sujuvama korralduse huvides palume külastajatel eelnevalt veebis koha broneerida. Nii saame tagada, et kõigile jagub istekohti ning saal jääb mugavaks ja toimivaks.
Mis on stand-up komöödia?Kui see on sinu esimene kokkupuude stand-up’iga, siis siin on sellest formaadist lühike selgitus:
Stand-up komöödia on lavakunsti vorm, kus laval on korraga üks koomik, kes astub publikuga dialoogi, jagades neile oma isiklikke tähelepanekuid, lugusid ja nalju, oodates neilt tagasisidet naeru, vaikuse – ja vahel ka aplausi näol. Hea šõu retsept:* Kuula koomikut ja ära sega vahele.* Ära räägi šõu ajal sõpradega.* Lülita telefon välja.* Kui on naljakas, naera ja plaksuta! (kõige tähtsam)
KoomikutestLavale astuvad meie projekti koomikud:Martin Laasik, Janar Peterson, Mikk Mägi, Martin Levo ja Rivo Roost, kes teile oma parimaid, esimese stand-up’i aasta jooksul kirjutatud nalju räägivad ning teid nendega naerma ajada proovivad.
Neile lisanduvad sellel õhtul ka mõned kogenumad naljameistrid, kes ennast ja oma huumorit teile tutvustada soovivad.
Janar: „Oleme kõik uued tegijad, kuid juba esinenud päris mitmetes erinevates Eesti linnades. Selle projektiga saame kasvada ja pakkuda rõõmu nii neile, kes stand-up’i juba armastavad, kui ka neile, kes seda alles esimest korda kogevad!“

Piletid ja broneerimine Sissepääs on tasuta, kuid palume kõigil külastajatel oma koha eelnevalt veebis ette broneerida.Kui broneerisid, aga ei saa siiski osaleda, siis palun tagasta pilet, et keegi teine saaks sinu asemel õhtut nautima tulla. Seda saab teha mugavalt paari nupuvajutusega broneeringu kinnituse e-kirjas (1. vaata pileteid, 2. loobu piletist).
Broneeri tasuta koht siin ja tule naerma Laagri Kultuurikeskusesse!

NB! Šõu lõpus on võimalik ka koomikuid ja seda projekti vastavalt võimalustele toetada (saab kaardiga)
LisainfoSoovitatav vanus: 16+ (šõus võib esineda krehvtisemat keelekasutust)Etenduse kestus: u. 2 tundi
Märkus: „Rahastanud Euroopa Liit. Avaldatud seisukohad ja arvamused on siiski ainult autorite omad ega pruugi kajastada Euroopa Liidu ega toetuse andja seisukohti. Euroopa Liit ega toetuse andja nende eest ei vastuta.“

KINO: "Uus raha"
2025-11-03 18:00 - 19:30, 2025-11-03 12:30 - 14:00 | Laagri kultuurikeskus, Veskitammi 8, Harju maakond, Laagri
Mida sa teeks kui sul oleks 50 miljonit?
IT-spetsialist Taavi (Märt Pius) ja tema õpetajast abikaasa Liisa (Steffi Pähn) on ootamatult vastamisi küsimusega: mida teha, kui ühel hommikul on pangakontol absurdselt suur rahasumma – ei vähem ega rohkem kui 50 miljonit.
Muhe komöödia sellest, kuidas raha võib inimesi muuta, või siis näitab ta üsna täpselt, milline sa juba olid.
Piletid müügis kultuurikeskuses kohapeal ja Fientas.

KINO: “Pääsuke Manou”
2025-11-03 16:00 - 17:00 | Laagri kultuurikeskus, Veskitammi 8, Harju maakond, Laagri
Pääsuke, täpsemalt piiritaja ehk piirpääsuke Manou, kasvab siiras usus, et on kajakas. Ta püüab iga hinna eest ujuma õppida, kala püüda ja lennata nagu suured tugevad kajakad. Ühel hetkel ta aga mõistab, et temast ei saa kunagi tõelist kajakat. Manou lahkub kodupesast ja kohtub teiste pääsukestega. Tema endistele ’’liigikaaslastele’’ see muidugi ei meeldi. Kuid juhuse tahtel saab Manoust, kes on vapper kui kajakas ja nutikas kui pääsuke, tõeline kangelane!
Piletid müügil Laagri kultuurikeskuses ja Fientas.

Saue valla 8. sünnipäev Riisiperes
2025-10-31 20:00 - 2025-11-01 01:00 | Riisipere kultuurimaja, Nissi tee 53c, Riisipere, Saue vald, Eesti
31. oktoobril kell 20 kutsume Riisipere kultuurimajja tähistama Saue valla 8. sünnipäeva!
Õhtune peaesineja on Synne Valtri & Bänd!
Pidu juhib ja tantsumuusikat valib õhtujuht/DJ Sven Sumberg.
Külalistele pakume pidupäeva puhul torti ja avatud on baar, kust endale meelepärast osta.
Sündmus on tasuta!

KINO: "Ühemõõtmeline mees"
2025-10-28 19:00 - 21:00 | Haiba rahvamaja, Riisipere tee 6, Haiba, Saue vald, Eesti

Saue valla sünnipäev Laagris
2025-10-27 18:00 - 19:00 | Laagri kultuurikeskus, Veskitammi 8, Harju maakond, Laagri
Laagri kultuurikeskus kutsub 27. oktroobil kell 18.00 Saue valla 8. sünnipäeva tähistama! Meeleolu loob Mikk Tammepõld ja sünnipäeva puhul pakutakse muidugi nii kooki kui ka kohvi.
Üritus on tasuta!

Saue valla 8. sünnipäev Haibas
2025-10-24 20:00 - 2025-10-25 01:00 | Haiba rahvamaja, Riisipere tee 6, Haiba, Saue vald, Eesti
24. oktoobril kell 20 kutsume sauevallakaid Haiba rahvamajja tähistama Saue valla 8. sünnipäeva!
Laval on “Suured tüdrukud” – Kaire Vilgats ja Dagmar Oja!
Meeleolukat pidu juhib näitleja Tarvo Sõmer!
Sünnipäeva puhul pakume külalistele torti ja avatud on baar.
Sündmus on tasuta!

Saue valla 8. sünnipäev Sauel
2025-10-23 18:00 - 19:00 | Saue Keskuse park, Kütise 6, Saue, 76505, Estonia
23. oktoobril kell 18 kutsume kõiki sauevallakaid Saue Keskuse parki, kus valla 8. sünnipäeva puhul astub lavale Uku Suviste!
Sünnipäeva puhul pakume muidugi ka torti!
Üritus on kõigile tasuta.

Täiskasvanud õppija nädal - Vaimne tervis ja enesehoid
2025-10-22 19:00 - 20:30 | Riisipere kultuurimaja, Nissi tee 53c, Riisipere, Saue vald, Eesti
Koolitus “Vaimne tervis ja enesehoid” annab ülevaate vaimse tervise olemusest ning sellest, mida igaüks saab teha, et enda vaimset tervist hoida. Koolituse esimeses pooles käsitleme, mis vaimne tervis on ning mis vaimset tervist mõjutab. Tutvustame ka seda, kuhu pöörduda, kui vaimse tervise mure võib vajada professionaalset abi. Koolituse teises pooles vaatleme lähemalt erinevaid võimalusi, kuidas oma vaimset tervist hoida. Proovime mõned vaimse tervise hoidmise viisid läbi ning jagame üksjagu nippe, mida katsetada ning oma igapäevaellu lisada. Koolitus annab hea esmase sissevaate vaimse tervise valdkonda.
Sündmust viib läbi koolitaja Kadi Parve (peaasi.ee)
Osavõtt on tasuta!

KINO: "Ühemõõtmeline mees"
2025-10-20 18:00 - 19:30, 2025-10-20 12:30 - 14:00 | Laagri kultuurikeskus, Veskitammi 8, Harju maakond, Laagri
Andres Puustusmaa värskeim film „Ühemõõtmeline mees“ on kaasahaarav ja mõjuv spioonipõnevik, milles teevad kaasa meie tipp-näitlejad.
Loo peategelane Raul (Juhan Ulfsak) elab halli elu, proovides jääda kõikjal nähtamatuks. Tema isa (Mait Malmsten) on endine KGB ohvitser, kes on hävitanud patoloogilise armukadedusega oma naise (Jaanika Arum) elu ja kujundanud pojast riigireeturi. Aastaid on Rauli vaevanud teadmatus emast ja aastaid on ta kuuleka „kullerina“ jätnud peidikutesse riiklike saladustega informatsiooni.
Viimaselt ülesandelt koju minnes, satub Raul tänaval peale jõhkrale peksmisele. Ohver on hiinlanna (Yang Ge), kelle mees on hoole alla võtab ja algab nende kahe ühise keele otsimine ja teekond Hiina.
Filmi tegevus toimub paralleelselt 80ndatel ja tänapäeval. Lapseea Rauli rollis teeb suurepärase soorituse Leonard Puustusmaa, noormehe eas Rauli kehastab Franz Malmsten.
Piletid saadaval kultuurikeskuses kohapeal ja Fientas.

KINO: "Monty ja tänavapidu"
2025-10-20 16:00 - 17:00 | Laagri kultuurikeskus, Veskitammi 8, Harju maakond, Laagri
„Monty ja tänavapidu“ on lugu maailma õnnelikuimast poisist Montyst. Ta elab vanematega idüllilises elamurajoonis, kus elavad ebaausad inimesed nagu leiutaja Henrik Skovlykke, viisikud Allan, Allan, Allan, Allan ja Allan, paar nunna, kes kõnnivad karkudel ja kurikuulus Nakskovi Imelik.
Monty õnn lõppeb, kui õnnelik laps avastab, et ta ema armus vastupandamatusse treenerisse Pierre’i ja ta jätab Monty ja ta isa maha.
Monty ei nõustu sellega ja ta otsustab anda endast kõik, et vanemad eeloleval iga-aastasel tänavapeol tagasi kokku viia.
Kuid tänavapidu tühistatakse ja kogu lootus on kadunud. Aga Monty ja ta parim sõber Sofia mõtlevad plaani, mis võivad luua õnneliku lõpu…
Piletid müügil kultuurikeskuses kohapeal ja Fientas.

KINO: "Uus raha"
2025-10-17 19:00 - 20:30 | Riisipere kultuurimaja, Nissi tee 53c, Riisipere, Saue vald, Eesti
Mida sa teeks kui sul oleks 50 miljonit? IT-spetsialist Taavi (Märt Pius) ja tema õpetajast abikaasa Liisa (Steffi Pähn) on ootamatult vastamisi küsimusega: mida teha, kui ühel hommikul on pangakontol absurdselt suur rahasumma – ei vähem ega rohkem kui 50 miljonit.
Muhe komöödia sellest, kuidas raha võib inimesi muuta, või siis näitab ta üsna täpselt, milline sa juba olid.
Kategooria: Mängufilm | Žanr: Komöödia, draama
Režissöör: Rain RannuTootja: Tallifornia
Piletid: 6€ tavapilet, 5€ sooduspilet (õpilane, pensionär)

KINO: "Uus raha"
2025-10-14 19:00 - 20:30 | Haiba rahvamaja, Riisipere tee 6, Haiba, Saue vald, Eesti

Väärikate ülikooli oktoobrikuu loeng
2025-10-14 11:00 - 13:00 | ÄKKK, Pärtlemäe tee 2, Ääsmäe, Saue vald, 76402, Estonia
Väärikate ülikooli hooaja avaloeng toimub 14. oktoobril ÄKKK-is. Esimese loengu annab politseikapten Maarja Punak, kes selgitab petuskeeme meie ümber, kuidas neid ära tunda ja kuidas mitte lõksu langeda.
Erandkorras loengut ka salvestatakse.

Raido Hubergi fotonäitus
2025-10-14 - 2025-11-11 | Laagri kultuurikeskus, Veskitammi 8, Harju maakond, Laagri
14. oktoobrist 11. novembrini on Laagri kultuurikeskuse seintel üleval Raido Hubergi fotonäitus “Metsik Lääs”. Näitus on kõigile tasuta ja avatud kultuurikeskuse lahtiolekuaegadel.

Tragikomöödia “PÕRGULIK ÕNN”
2025-10-13 19:00 - 21:30 | Laagri kultuurikeskus, Veskitammi 8, Harju maakond, Laagri
Peep Pedmansoni näidend “Põrgulik õnn” on otseselt tõukunud Tammsaare loomingust.
Lavastajad: Airé Pajur & Margus Möll
Kunstnik: Margus Möll
Tegelased:
Jürka – Gunnar Ülper
Juula – Maarja Pavlihhina (Vilde teater)
Ants – Mikk Sügis (Lendteater)
Tragikomöödia kahes vaatuses.
Ega asjata pole Anton Hansen Tammsaare klassik – tema teosed on ajatud.
Ka “Põrgupõhja uus Vanapagan”, mis on kirjutatud 1939. aastal, mõjub ülimalt tänapäevaselt ning Peep Pedmanson on oma näidendisse osavalt põiminud kaasaegseid nüansse, nii et koheselt tulevad silme ette paralleelid tänase eluga. Inimeste olemus ju ei muutu – võimu- ja saamahimu on alati olnud ning on ka edaspidi.
Kõik need absurdsused mõjuvad naljakatena, ehkki see pigem on naer läbi pisarate.
Kestus koos vaheajaga 2 tundi ja 20 minutit.
Piletid saadaval Fientas – https://fienta.com/et/porgulikonn
————————–
Vaatajate arvamusi:
“Täiesti professionaalsel tasemel, väga aktuaalne ja tänapäevane sisu.”
“Absoluutselt imeliselt lavastatud! Ja näitlejate töö on tervet loomaaeda väärt!”
“Väga andekad näitlejad!”
“Superrollid – lausa uskumatu, kuidas kolm näitlejat neid kõiki rolle nii ägedalt mängisid!”
“Kolme näitlejaga mängiti selline näitemäng maha – ikka väga hästi tehtud!”
“See oli superhästi mängitud!”
“Küll on ikka andekad näitlejad – selline etendus!”

Hasartne ja strateegiline VILLAK
2025-10-10 19:00 - 20:30 | Riisipere kultuurimaja, Nissi tee 53c, Riisipere, Saue vald, Eesti
10. oktoobril kell 19 toimub VILLAKU esimene voor! Edaspidi toimuvad mängud iga kuu teisel reedel. Mälumängule ootame kuni kuueliikmelisi võistkondi! Vastamine toimub nutiseadmega. Võistkonna osalustasu on 15 eurot. Kohapeal pakume ka kergeid suupisteid ja kohvi.
Mälumängu viib läbi Julius Liiv : “Kogemused mälumängudega on kestnud üle kümne aasta, koostanud küsimusi nii noortele kui vanadele, Eestis ja välismaal, televiisorisse kui sünnipäevale. Olen igapäevaselt õpetaja ning kursis uudistega, mistõttu püüan olla võimalikult aktuaalne. Minu eesmärk on, et igaüks tunneks end mälumängul mugavalt, sõltumata oma teadmistest ning kõigi meel saaks lahutatud. Seepärast on minu küsimused võimalikult mitmekülgsed ja haakuvad erinevate eluvaldkondadega ning püüan tuua mängudesse formaate, mis rõhuvad pigem strateegiale kui faktiteadmistel. Mõnikord hoopis loov mõtlemine ja hea tiimitöö viivad sihile. Loodan kohtuda sinuga minu korraldatud mälumängul!”
Registreerimine mälumängule SIIN.

Heinz Valgu karikatuuride ja šaržide näitus
2025-10-03 - 2025-11-30 | Saue vallamaja, Kütise 8, Saue, Saue vald, Eesti
Heinz Valk on Eesti kultuuriloos eelkõige tuntud kui kunstnik ja poliitik, kelle nimi seondub vahetult taasiseseisvumise aja emotsionaalse kõrghetkega. Tema 11. septembril 1988 «Eestimaa laulu» kõne lõpul öeldud sõnad «Ükskord me võidame niikuinii» on talletunud rahva kollektiivsesse mällu kui lootuse ja usu sümbol. Nüüd, aastakümneid hiljem, avaneb võimalus vaadata sellele legendaarsele isikule teise nurga alt – humoorikalt, teravmeelselt ja kunstipäraselt.
Näitus “Ükskord me naersime niimoodi” toob publikuni valiku Heinz Valgu karikatuuridest ja šaržidest, mis pärinevad vahemikust 1960–1990. See on periood, mil Valk kujunes üheks Eesti mõjukamaks visuaalse huumori loojaks, käsitledes oma töödes ühiskondlikke kitsaskohti, absurdseid paradokse ning inimlikke nõrkusi nõukogude süsteemi reaalsuses. Näituse pealkiri mängib teravalt ajaloolise reaalsusega: kui 1988. aastal kõlas loosung “Ükskord me võidame niikuinii” kui tõsine ja kõikehaarav vabadusehüüe, siis antud väljapanek näitab, et naer ja iroonia olid osa meie vastupanust juba ammu enne poliitilisi läbimurdeid.
“Arvan, et heal šaržil on kultuuriloos oluline koht, mida ei asenda ei portreemaal, foto, film ega kirjutatud mälestused,” kirjeldab Heinz Valk selle pealtnäha lihtsa joonistuse olemust. “Hea šaržiga astutakse inimesele väga lähedale, suure õnnestumise puhul lausa tema hinge. See on dokument, mis elab üle ajad ja saatused.”

Muusikaõhtu vallamajas: Rahvusvahelise muusikapäeva kontsert
2025-10-02 19:00 - 20:00 | Saue vallamaja, Kütise 8, Saue, Saue vald, Eesti
2. oktoobril naaseb suvepausilt kontserditesari Muusikaõhtu vallamajas. Avakontsert on pühendatud Rahvusvahelisele muusikapäevale. Kavas on lood Urmas Alenderi, Georg Otsa, Mario Lanza ning ansamblite Ruja ja Rock Hotel repertuaarist.
Lavale astuvad: Oliver Kuusik (tenor), Margus Kappel (klaver), Andreas Lend (tšello) ja Mari-Liis Uibo (viiul).
Pileteid saab soetada Fienta keskkonnast ja tund enne üritust kohapeal. Piletihind 20€, soodushind 15€.
